SET ปิดเช้าลบ 6 จุด นลท.ชะลอลงทุน กังวลเฟดขึ้นดอกเบี้ย-โควิดรอบใหม่
SET ปิดเช้าลบ 6 จุด นักลงทุนชะลอลงทุนกังวลเฟดเร่งขึ้นดอกเบี้ยรวมถึงวิตกผลกระทบจีนอาจกลับมาล็อกดาวน์อีกครั้งหลังตัวเลขผู้ติดเชื้อโควิดเพิ่มขึ้น ให้แนวต้าน 1,560-1,565 จุด แนวรับ 1,540-1,545 จุด
SET ปิดเช้าลบ 6 จุด นักลงทุนชะลอลงทุนกังวลเฟดเร่งขึ้นดอกเบี้ยรวมถึงวิตกผลกระทบจีนอาจกลับมาล็อกดาวน์อีกครั้งหลังตัวเลขผู้ติดเชื้อโควิดเพิ่มขึ้น ให้แนวต้าน 1,560-1,565 จุด แนวรับ 1,540-1,545 จุด
12 ก.ค. 2565

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยในช่วงเช้าที่ผ่านมาแกว่งตัวลงตามทิศทางเดียวกับตลาดหุ้นอื่นในภูมิภาคเอเชีย โดยตลาดยังกังวลการเดินหน้าขึ้นอัตราดอกเบี้ยต่อเนื่องของธนาคารกลางสหรัฐฯ (เฟด) หลังตัวเลขการจ้างงานนอกภาคการเกษตรออกมาแข็งแกร่ง ซึ่งเป็นปัจจัยกดดันต่อตลาดหุ้นมาอย่างต่อเนื่อง และทำให้นักลงทุนยังชะลอการลงทุนอยู่
ขณะเดียวกันยังมีความกังวลถานการณ์โควิด-19 ในจีนกลับมาหนักอีกรอบ ทำให้มีโอกาสที่หลายเมืองในจีนจะเตรียมใช้มาตรการล็อกดาวน์รอบใหม่ ส่งผลกดดันตลาดหุ้นในภูมิภาควันนี้
สำหรับแนวโน้มตลาดหุ้นไทยในช่วงบ่ายคาดว่าจะยังคงแกว่งตัวในแดนลบต่อเนื่องจากปัจจัยเดิมกดดัน โดยให้แนวต้าน 1,560-1,565 จุด แนวรับ 1,540-1,545 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 717.38 ล้านบาท ปิดที่ 70.25 บาท ลดลง 0.50 บาท
CPALL มูลค่าการซื้อขาย 711.00 ล้านบาท ปิดที่ 62.25 บาท ลดลง 0.75 บาท
EA มูลค่าการซื้อขาย 706.35 ล้านบาท ปิดที่ 78.75 บาท ลดลง 0.25 บาท
PTTEP มูลค่าการซื้อขาย 620.24 ล้านบาท ปิดที่ 159.00 บาท ลดลง 2.50 บาท
BANPU มูลค่าการซื้อขาย 558.93 ล้านบาท ปิดที่ 12.80 บาท ลดลง 0.10 บาท